Diari Oficial de la Generalitat Valenciana


Sumari del DOGV 6627, del 10-10-2011 (2011/10381)

Resolució de 26 de setembre de 2011, de la Conselleria de Turisme, Cultura i Esport, per la qual s'aprova la renúncia a la realització del contracte d'obra de restauració de la nau principal i sagristia de l'església de Sant Vicent Màrtir a Guadassuar (València). Expedient número CNMY10/AS30S/23.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6627

Data del DOGV
:   10-10-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/10895


Data del document
:   26-09-2011

Organisme emissor
:   Conselleria de Turisme, Cultura i Esport

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Resolució de 26 de setembre de 2011, de la Conselleria de Turisme, Cultura i Esport, per la qual s'aprova la renúncia a la realització del contracte d'obra de restauració de la nau principal i sagristia de l'església de Sant Vicent Màrtir a Guadassuar (València). Expedient número CNMY10/AS30S/23. [2011/10376]  
Vist l'expedient CNMY10/AS30S/23, restauració de la nau principal i sagristia de l'església de Sant Vicent Màrtir a Guadassuar (València), resulten els següents  
  
Antecedents de fet  
1. Mitjançant la Resolució de data 20 de desembre de 2010 l'òrgan de contractació ordena la iniciació de l'expedient de contractació de referència.  
2. Per la Resolució de l'òrgan de contractació, de data 30 de desembre de 2010, va ser aprovat l'expedient de contractació, disposant-se l'obertura del procediment per a la seua adjudicació per mitjà de procediment obert i tramitació ordinària, per un import de 489.602,30 euros (quatre-cents huitanta-nou mil sis-cents dos euros amb trenta cèntims) IVA exclòs.  
3. L'anunci de la licitació es va publicar, amb data 21 de febrer de 2011, en el Diari Oficial de la Comunitat Valenciana. En eixa mateixa data es publica en el perfil del contractant, sent la data límit de presentació d'ofertes el 21 de març de 2011.   
4. En data 31 de març de 2011, es reunix la mesa de contractació per a procedir a l'obertura dels sobres 1, presentats dins del termini i la forma escaient pels licitadors que figuren en el certificat expedit el 25 de març de 2011 pel cap de la Unitat del Registre General de la Conselleria de Cultura i Esport.  
5. En data 8 d'abril de 2011, es reunix la mesa de contractació per a procedir a l'obertura dels sobres 2, el contingut del qual correspon a la proposició tècnica relativa als criteris la ponderació dels quals depenga d'un juí de valor, i la seua posterior entrega al Servici d'Arquitectura per a la seua valoració.  
6. Per mitjà d'un escrit de data 14 de setembre de 2011, la Direcció General de Patrimoni Cultural comunica que davant de les limitacions pressupostàries existents no serà possible contractar l'obra, i proposa l'anul·lació (renúncia) del procediment de la contractació de l'obra per raons d'interés públic.  
  
Fonaments de dret  
L'article 139 de la Llei de Contractes del Sector Públic, regula la renúncia a la celebració del contracte, i establix que només podrà acordar-se per l'òrgan de contractació abans de l'adjudicació i per raons d'interés públic degudament justificades en l'expedient.  
L'actual situació econòmica porta com a conseqüència la contenció pressupostària del gasto, provocant una reducció pressupostària, tant en l'exercici corrent com en la programació del pressupost del pròxim exercici, la qual cosa ha obligat per raons d'interés públic a una reassignació de prioritats, per això es considera oportú tramitar la renúncia a la celebració del contracte de referència.  
En virtut del que disposa l'article 28.l de la Llei 5/1983, de 30 de desembre, del Consell, i fent ús de les atribucions conferides per la Resolució de la consellera de Cultura i Esport de data 23 d'octubre de 2009, per la qual es deleguen atribucions en els òrgans superiors i directius del departament (DOCV núm. 6150, de 23.11.2009), resolc:  
  
1. Acordar la renúncia a la celebració del contracte de l'expedient CNMY10/AS30S/23 denominat «Restauració nau principal i sagristia de l'església de Sant Vicent Màrtir a Guadassuar (València)», pels motius exposats anteriorment.  
2. Alliberar el crèdit retingut per a l'expedient.  
3. Notificar als licitadors que van participar en el procediment de la present resolució i procedir a la devolució de la documentació presentada per ells.  
4. Donar-li publicitat d'este acord en el perfil del contractant i en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant la consellera de Turisme, Cultura i Esport en el termini d'un mes comptador des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua notificació.  
Tot això sense perjuí que s'utilitze qualsevol altra via que es considere oportuna.  
  
València, 26 de setembre de 2011.- La consellera de Turisme, Cultura i Esport, p. d. (R 23.10.2009, DOCV 6150), la subsecretària: Alida C. Mas Taberner.